Metsamasina lõikepea

Lõikepea on metsamasina osa, mille eesmärk on langetada, laasida, mõõta ja järgata puud.   

Lõikepeal ei ole enda jõuallikat, vaid ta kasutab metsamasinast tulevat hüdroenergiat ja kinnitub rotaatori abil poomi külge. See võimaldab lõikepeal pöörelda ümber tema telje.  

Puu langetamiseks viiakse lõikepea tüveni, haaratakse tüvest ja langetatakse puu, seejärel söödetakse söödurullide abil tüvi läbi lõikepea ning laasimisteradega laasitakse oksad. Mõõtesüsteemi ja sae abil järgatakse nott sobivaks pikkuseks.Laatikainen, S. (2005). Värimerkkausterän suunnittelu Timbermatic H764 harves-teripäähän. Opinnäytetyö Pohjois-Karjalan AMK. Saagimisest tekkinud laastud, puukoored, niiskus ja talvised olud vähendavad lõikepea toimivust. Lisaks võib osade mehaaniline koormus või pinge olla suur, kui 800‒1300 kg kaaluva lõikepeaga haarata ja sööta tüve. Samuti mõjutab lõikepea kasutamist temperatuur, kui see ulatub üle 40 °C või jääb alla –25 °C Pitkänen, P. (2009). Harvesterikouran paksuusmitan kalibrointimenetelmän kehit-tämin. Opinnäytetyö Pohjois-Karjalan AMK..

 Lõikepeade liigid 
Turule toodetud lõikepead saab jagada suuruse ja kaalu poolest kolme klassiLesotehnika (s.a.). Xарвестерная головка и её дополнительные устройства. Külastatud aadressil https://web.archive.org/web/20200813121814/http://lesotehnika.com/statya/st_4_harvesterhead.html: 

 kerged (300‒600 kg), mille korral on tüve optimaalne läbimõõt 5‒40 cm;
 keskmised (700‒1000 kg), mis on mõeldud nii harvendus- kui ka lageraie jaoks ning mille tüve optimaalne läbimõõt 5‒50 cm; 
 rasked (1000‒1200 kg), mis on mõeldud uuendusraie jaoks ja mille korral on tüve optimaalne läbimõõt on 10‒80 cm. 

Turul on ka lõikepea, mille kaal on 3500 kg ja mis on võimeline töötlema üle 1 m diameetriga puidLesotehnika (s.a.). Xарвестерная головка и её дополнительные устройства.
Külastatud aadressil https://web.archive.org/web/20200813121814/http://lesotehnika.com/statya/st_4_harvesterhead.html.

Metsamasina lõikepead kasutatakse ka energiapuu korjamiseks, mis pakub suurt huvi maailma turul. Energiapuu raiumisel lõikepeaga tuleb metsamasinal sisse lülitada funktsioon „Kimbus töötlemine“ ning kasutada kombineeritult laasimistera ja söödurulle: uue tüve haaramiselavanevad laasimisterad ja söödurullid hoiavad kinni lõikepeas olevat tüve, kuni laasimisterad haaravad uue tüve ning see saetakse läbi. Operaator saab teha seda kõike ühe nupuvajutusega.Forest, U. (2020). Ponsse Scorpion h5 energiapuuhakkuu, joukkokäsittely [video]. Külastatud aadressil https://www.youtube.com/watch?v=bP3DfsPYGms. 

 Lõikepea lisaseadmed 
Lõikepead saab varustada ka lisaseadmetega. Üks põhiline seade on kännutöötlusseade, millega välditakse kändude kaudu levivaid haigusi. Kasutatakse karbamiidi või bioloogilist alternatiivi, mida saadakse spetsiifilisest seenest. Kännutöötlusainet kantakse okaspuu kändudele spetsiaalse saeplaadiga, millel on avad. Aine juhitakse masinas paiknevast mahutist voolikute kaudu saesüsteemi ning kännutöötlusseade aktiveeritakse masina juhtarvuti kaudu.Seppänen, J. (2020). Kantokäsittelyn toimintaan virittelyä. Ponsse Scorpion King H7 [video]. Külastatud aadressil https://www.youtube.com/watch?v=7YwQ8qF1dSU.

Teine põhiline seade on värvimärgistusseade, mis hõlbustab sarnaste sortimentide eristamist. Värv kantakse peale lõikepea korpuses või laasimisterades olevate pihustite abil. Tavaliselt kasutatakse kahte düüsi ja kahte värvi ning neid kombineerides saab lisada kolmanda värvi. Värv kantakse noti ladvapoolsesse otsa siis, kui nott on järgatud. Värv juhitakse läbi voolikute kallutusraamil olevatest anumatest pihustiteni. Värvimärgistus aktiveeritakse masina juhtarvutist.Seppänen, J. (2018). Värimerkkauksen toiminta ponsse H7 koura [video]. Külastatud aadressil https://www.youtube.com/watch?v=h7A-Ks0zHFg

Metsamasina lõikepäid saab liigitada lähtuvalt etteandemeetodist kas etteande rullidega lõikepeadeks või impulsslõikepead. Etteanderullikutega lõikepead kahjustavad tüve pinda, mis põhjustab puidu kiiremat kuivamist aga need on tüve töötlemisel väga efektiivsed.

 Lõikepea tööpõhimõte 
Lõikepea tööks vaja minevad operaatori käsklused edastatakse juhtkangide kaudu masina arvutisse, mis töötleb käsu digisignaaliks ja edastab selle signaali lõikepea moodulisse. Lõikepea moodul juhib lõikepea funktsioone vastavalt operaatori valikule. Moodul muudab digisignaali analoogsignaaliks ja analoogsignaal juhib suunaventiile, mis omakorda edastavad hüdroenergia vajalikule täiturmehhanismile. 

 Viited 

Kategooria:Masinad
Kategooria:Metsandus
Kategooria:Metsatööstus